Forbundet for nasjonaltyske jøder

Forbundet for nasjonaltyske jøder (tysk: Verband nationaldeutscher Juden) var en organsisasjon for tyske jøder. Den ble grunnlagt i 1921 under Weimarrepublikken av Max Naumann, som også var organisasjonens formann frem til 1926, og fra 1933 til 1935, hvorpå organisasjonen ble oppløst.

Organisasjonens mål var å integrere jødene fullstendig inn i det tyske volksgemeinschaft, utrydde den jødiske identitet, i tillegg til å drive ut jøder som hadde innvandret til Tyskland fra Øst-Europa. Naumann var sterkt imot sionister og østeuropeiske jøder. Han anså østeuropeiske jøder som en trussel mot jødenes integrering, i tillegg til at de bar på en «rasistisk ideologi» til fordel for britenes imperialisme. Han så på dem som en underlegen rase.

Til tross for organisasjonens støtte for Nazi-Tyskland og Adolf Hitler, aksepterte ikke staten organisasjonens mål om å integrere jøder inn i det tyske samfunnet. Organisasjonen ble derfor erklært ulovlig 18. november 1935. Naumann ble arrestert av Gestapo og fengslet i Columbia-Haus. Han ble sluppet ut etter noen få uker.

Referanser

Litteratur 

 
 
 
 
 

Jødiske organisasjoner
Organisasjoner etablert i 1921
Andre verdenskrig
Antisionisme